En a segunda Guerra Mundial Bosnia y Herzegovina quedó adintro d'o Estau Independient de Croacia y por a suya naturaleza montanyosa estió un scenario de guerra de guerrillas. Muitos serbos de Bosnia y Herzegovina participoron en a resistencia contra os nazis, fendo part d'a guerrilla monarquica serbia (os chetniks) u d'a guerrilla comunista (os partisans). Bosnia y Herzegovina tamién estió un scenario de grans mortalera por part de totz os bandos. Os serbos yeran victimas d'os ustaixas crovates, devez que os chetniks eliminaban os bosniacos y crovates d'as zonas que controlaban. A la fin vencioron os partisans yugoslavos como o solo bando capable de posar en practica un prochecto pa todas las nacionalidatz yugoslavas.